Minder blink Kersfees, minder stink 2023Argieffoto. (Foto: iStock) Mariah Carey kon dalk nie daarin slaag om haar hande op die handelsmerk van “Koningin van Kersfees” te lê vir die blote feit dat haar 1994-treffer “All I Want for Christmas” jaar ná jaar boaan treffersparades (en in ons ore!) boer nie, maar jy sal beslis in die nuwe jaar ’n vrolike deuntjie van jou eie fluit as jy dié feestyd jou sente omdraai. Sonder om die knal uit enigiemand se Kersklapper te haal, kan Suid-Afrikaners dit beswaarlik bekostig om dié Kersfees oorboord te gaan. Met die koste van letterlik alles wat opgaan (behalwe die krag wat afgaan) – van kos- en kragpryse tot rentekoerse en brandstofpryse – is die grootste geskenk aan jouself en jou geliefdes dié jaar gewis om die geldgordel nóg ’n gaatjie stywer te trek. Ofskoon ’n mens met reg ná die koronavirustuimeltrein kan voel jy verdien ’n blaaskans én bederf, is die geldwa nog lank nie deur die drif nie. Trouens, ekonome is dit eens dat 2023 net nóg meer druk op verbruikers se beursies gaan plaas. Boonop raam Bloomberg dat een uit elke vyf mense hulself in die skuld gaan dompel om die slee vol geskenke te prop. As jy dus nog nie jou hele bonus én spaarvarkie op Swart Vrydag, Kubermaandag en allerlei ander aanloklike inkopieaanbiedings bestee het nie, het ons nuttige wenke om die nuwe jaar sonder ’n geldelike babelaas binne te gaan. Sewe nuttige spaarwenke Bykomende bronne: Billboard, Good Housekeeping, Deloitte, Ramsey Solutions en Money Saving Expert.